Bydel Bygdøy-Frogner (1988–2003)

Bygdøy-Frogner var en administrativ enhet i Oslo i henhold til den bydelsinndelinga som gjaldt i perioden 1988-2003. Den bestod av Frogner-området, Ruseløkka, Skillebekk, Bygdøy og kommunens øyer i Oslofjorden. Arealet var på 7,2 kvadratkilometer, og folketallet var ved århundreskiftet på rundt 20000.

Bydelens logo var et stilisert hestekastanjeblad.

Ved bydelsreformen i 2004 blei øyene lagt til den nye Bydel Gamle Oslo, mens resten av området gikk inn i den nye Bydel Frogner.

Bygdøy-Frogner